સંસદીય સચિવશ્રી જયંતિભાઇ રાઠવાએ સહુને આવકારતા જણાવ્યુ હતું કે, છોટાઉદેપુર જિલ્લાના હાંફેશ્વર, તરગોળ, ઝોઝ-કેવડી જેવા સ્થળોના પ્રવાસન વિકાસમાં સમાવેશથી ટ્રાયબલ ટુરીઝમનો નવો અધ્યાય લખાશે અને પ્રવાસન વિકાસથી ઘરઆંગણે રોજગારી મળતા મજૂરી માટે વનબંધુ આદિજાતિઓની મોસમી હિજરત અટકશે. તેમણે કડીપાણી-હાંફેશ્વરના ડામર રોડના નિર્માણ આયોજનથી પ્રવાસન વિકાસને વેગ મળવાની અપેક્ષા વ્યકત કરી હતી.